Μιγάδες

Μιγάδες αποκαλούνται οι άνθρωποι που έχουν καταγωγή από τουλάχιστον 2 διαφορετικές ανθρώπινες ράτσες. Για παράδειγμα, αν ένας Κινέζος νυμφευθεί μια Νιγηριανή, τα παιδιά τους θεωρούνται μιγάδες.
Πολλοί άνθρωποι στον πλανήτη θεωρούνται μιγάδες. Σε αρκετές χώρες οι μιγάδες αποτελούν τη μεγαλύτερη πληθυσμιακή ομάδα. Αποτελούν επίσης την πλειοψηφία του συνολικού πληθυσμού της αμερικάνικης ηπείρου.
Ο όρος 'μιγάς' ή άλλοι παραπλήσιοι θεωρούνται συχνά προσβλητικοί και ρατσιστικοί.

Ηνωμένες Πολιτείες Αμερικής

Η απογραφή του 2000 επέτρεψε στους ανθρώπους να δηλώσουν ότι ανήκουν σε παραπάνω από μια ράτσα ανθρώπων.
Σύμφωνα με την απογραφή του 2006, περίπου 6.1 εκατομμύρια Αμερικανοί δήλωσαν ότι ανήκουν σε τουλάχιστον 2 ράτσες.  Είναι γνωστό ότι στην πραγματικότητα ο αριθμός των μιγάδων είναι αρκετά μεγαλύτερος, καθώς πολλοί έκρυβαν τη μικτή τους καταγωγή πριν από τα μέσα του 20ου αιώνα, ενώ περισσότεροι από τους μισούς Αφροαμερικανούς έχουν κάποια ευρωπαϊκή καταγωγή, κι ας δηλώθηκαν ως μόνο μαύροι.
Ο πρώην πρόεδρος Μπαράκ Ομπάμα έχει Κενυάτη πατέρα και Ελβετή μητέρα, και καταγράφεται ως μόνο Αφροαμερικανός στην καταγωγή.

Βόρεια Αφρική

Τα έθνη της Βόρειας Αφρικής έχουν καταγωγή από ντόπιους βορειοαφρικανικούς πληθυσμούς (όπως τους αρχαίους Αιγύπτιους και τους Βέρβερους), από Άραβες, από Υποσαχάριους Αφρικανούς και από Ευρωπαίους.

Μαδαγασκάρη

Οι κάτοικοι της Μαδαγασκάρης προέρχονται από επιμειξίες πληθυσμών από την Ινδονησία και τη Μοζαμβίκη.  Ακόμα και η ντόπια γλώσσα φέρει ομοιότητες με γλώσσες και από τα 2 προηγούμενα μέρη του κόσμου.

Νότια Αφρική

Στη χώρα αυτή, αρκετοί άνθρωποι έχουν καταγωγή από τους λευκούς και τους μαύρους, και είναι γνωστοί ως 'Coloureds' (αγγλ. έγχρωμοι). Σύμφωνα με την νοτιοαφρικανική απογραφή του 2016 , το 8.8% του πληθυσμού δήλωσαν ότι είναι 'έγχρωμοι'.

Εβραίοι της Ευρώπης: Ασκενάζι και Σεφαρδίτες

Οι Ασκενάζι και οι Σεφαρδίτες προέρχονται από τις επιμειξίες των Ευρωπαίων και των Ισραηλιτών, που προέρχονταν από την εβραϊκή διασπορά. Σήμερα, συνήθως έχουν περισσότερο από 50% ευρωπαϊκό DNA, και για αυτό δεν ξεχωρίζονται εύκολα από τους Ευρωπαίους.

Ηνωμένο Βασίλειο

Η απογραφή του 2001, έδειξε ότι το 1.4% του πληθυσμού είναι μιγάδες. Προβλέφθηκε επίσης ότι οι μιγάδες, από το 2020, θα αποτελούν την ομάδα ανθρώπων που αυξάνονται γρηγορότερα από τις υπόλοιπες.

Κύπρος

Οι περισσότεροι Κύπριοι έχουν μικτή καταγωγή από την Ευρώπη, τη Μέση Ανατολή και τη Βόρεια Αφρική.

Ρατσισμός

Δείτε επίσης: Απαγόρευση των μεικτών γάμων στην Αμερική, 1949, Απαγόρευση μεικτών γάμων
Οι σχέσεις ανθρώπων μεταξύ μιας ράτσας και μιας άλλης, καθώς και η απόκτηση παιδιών που είναι μιγάδες, αποτελούν ίσως την κυριότερη αιτία για τα περιστατικά ρατσιστικής βίας στον κόσμο.
Το απαρτχάιντ της Νότιας Αφρικής απαγόρευε ρητά τις σχέσεις και τη σεξουαλική επαφή μεταξύ λευκών και μη λευκών. ενώ η Κου-Κλουξ-Κλαν τις θεωρεί ως ανήθικες πράξεις. Παρόμοιοι νόμοι με του απαρτχάιντ έχουν περαστεί και σε άλλες χώρες, συμπεριλαμβανομένων των Η.Π.Α., της ναζιστικής Γερμανίας και της φασιστικής Ιταλίας. 
Επιπλέον, στις πολυπολιτισμικές κοινωνίες όπου ζουν λευκοί, φαίνεται ότι υπάρχει μικρότερη ανοχή στις σχέσεις μεταξύ λευκής γυναίκας και μη λευκού άντρα. Στη Βραζιλία, έρευνα έχει δείξει ότι το 98% των Υ-χρωμοσωμάτων (που είναι αποκλειστικά πατρικής προέλευσης) είναι ευρωπαϊκής καταγωγής, ενώ το μιτοχονδριακό DNA (που είναι αποκλειστικά μητρικής προέλευσης) είναι 39% ευρωπαϊκό, 33% ινδιάνικο και 28% αφρικανικό. Αυτό σημαίνει ότι οι μεικτοί γάμοι μεταξύ λευκών και μη λευκών γίνονταν κατά κανόνα μεταξύ λευκού άντρα και μη λευκής γυναίκας.